คนขับเรือท่องเที่ยว เปิดใจหลังให้ข้อมูล ผู้พิทักษ์สิทธิ์ เข้าตรวจสอบ
เปิดใจ คนขับเรือบริการนักท่องเที่ยวอ่าวพังงา ลงทะเบียน www.เราไม่ทิ้งกัน.com แล้วขึ้นว่าเป็นเกษตร มีความหวังได้รับเงินเยียวยา 5000 บาทอีกครั้ง หลังทีมผู้พิทักษ์สิทธิ์เข้าตรวจสอบวันที่ 29 เมษายน 2563 ผู้สื่อข่าวรายงานว่า นายเกษมศานต์ หลิมนุกูล ผอ. ธ.ก.ส.จังหวัดพังงา พร้อมด้วยเจ้าหน้าที่ ธ.ก.ส.สาขาโคกกลอย ลงพื้นที่บ้านสามช่องเหนือ หมู่ 9 ต.กะไหล อ.ตะกั่วทุ่ง จ.พังงา จากที่ประชาชนได้ลงทะเบียนเราไม่ทิ้งกัน เพื่อขอรับเงินเยียวยา 5000 บาท/เดือน เป็นเวลา 3 เดือน ตามมาตรการของรัฐในช่วงสถานการณ์การแพร่ระบาดของโรค โควิด-19 (COVID-19) แต่ไม่ผ่านเกณฑ์คุณสมบัติ และได้รับการแจ้งว่าไม่ได้รับสิทธิ์เยียวยาทางกระทรวงการคลังเปิดช่องทางยื่นอุทธรณ์เพื่อขอทบทวนสิทธิ์ได้ในเว็บไซต์ www.เราไม่ทิ้งกัน.com นั้น เจ้าหน้าที่ธนาคาร ธ.ก.ส. ได้ปฏิบัติภารกิจเป็น ผู้พิทักษ์สิทธิ์ พูดคุยสอบถามประชาชนผู้ที่ยื่นขอทบทวนสิทธิ์ด้วยตัวเองถึงความยากลำบากในสถานการณ์การระบาดของโควิด-19 ผู้ขอทบทวนสิทธิ์ที่เป็นลูกค้าของธนาคารเฉพาะกิจของรัฐประกอบด้วย ธ.ก.ส. ออมสิน กรุงไทยโดยให้ผู้พิทักษ์สิทธิ์ของธนาคารนั้นๆ รับผิดชอบในการตรวจสอบข้อมูล ผู้ขอทบทวนสิทธิ์ ในส่วนที่เหลือให้เจ้าหน้าที่ของหน่วยงานคณะผู้บริหารการคลังประจำจังหวัดในระดับอำเภอเป็นผู้รับผิดชอบในการตรวจสอบข้อมูลธ.ก.ส.พังงา ได้รับมอบหมายรายชื่อจากกระทรวงการคลังรอบแรก เมื่อวันที่ 23 เม.ย.63 จำนวน 144 ราย ประกอบด้วย- อ.ตะกั่วทุ่ง 28 ราย - อ.เมืองพังงา 22 ราย - อ.ตะกั่วป่า 20 ราย - อ.ท้ายเหมือง 25 ราย - อ.ทับปุด 19 ราย - อ.คุระบุรี 12 ราย - อ.กะปง 9 ราย - อ.เกาะยาว 9 รายโดยทุกอำเภอเรามี ทีมผู้พิทักษ์สิทธิ์ ที่ได้รับการแต่งตั้งทุกอำเภอ รวม 52 คน และได้ลงพื้นที่สำรวจทบทวนสิทธิ์ให้แก่ผู้ที่มีรายชื่อขอทบทวนสิทธิ์แล้วจากการสอบถาม นายหมูด สีหมาด อายุ 61 ปี เรือบริการนักท่องเที่ยวอ่าวพังงา กล่าวว่า หลังจากสถานการณ์โควิด-19 ตนเองไม่ได้ขับเรือบริการนักท่องเที่ยวทำให้ไม่มีรายได้ เมื่อลงทะเบียนเงินเยียวยา 5000 บาท ถูกปฏิเสธโดยให้เหตุผลว่าเป็นเกษตรกร เมื่อทางผู้พิทักษ์สิทธิ์เข้าสอบถามข้อมูลเพิ่มเติมตามความจริง จึงมีความหวังที่จะได้รับเงินเยียวยาดังกล่าวขึ้นมาอีกครั้งด้าน นายเกษมศานต์ หลิมนุกูล ผอ. ธ.ก.ส.จังหวัดพังงา กล่าวว่า ทางผู้พิทักษ์สิทธิ์ จะมีการโทรนัดผู้ได้รับการให้ทบทวนสิทธิ์ ให้รออยู่ที่บ้าน หรือที่นัดหมาย เช่น อบต. เทศบาล โดยท่านไม่ต้องมาที่ธนาคาร และสิ่งที่ผู้ยื่นขอทบทวนสิทธิ์ต้องเตรียมให้พร้อมคือ บัตรประจำตัวประชาชนตัวจริง เพื่อยืนยันตัวตน เอกสารการประกอบกิจการ/ที่ตั้งร้าน หรือรูปถ่ายแสดงถึงการทำงาน หรือประกอบกิจการ เพื่อยืนยันว่าประกอบอาชีพจริงและได้รับความเดือดร้อนจริงส่วนการดำเนินการ ผู้พิทักษ์สิทธิ์ จะเปิดแอปพลิเคชันผู้พิทักษ์ เพื่อถ่ายรูปเอกสารต่างๆ เช่น รูปบัตรประชาชน ใบหน้าผู้ยื่นขอทบทวนสิทธิ์ เอกสารประกอบ ถ่ายรูปผู้ยื่นกับร้าน หรือที่ทำงาน เสร็จแล้วจะกดบันทึกข้อมูลในแอปพลิเคชัน เพื่อนำไปประมวลผลประกอบการพิจารณาผู้พิทักษ์ไม่มีอำนาจในการตัดสินใจผลการพิจารณา เป็นเพียงผู้เก็บข้อมูล ตามความเป็นจริงที่ผู้ขอทบทวนสิทธิ์ได้แสดงหลักฐานต่อเจ้าหน้าที่ และทำการส่งข้อมูลเข้ากระทรวงการคลัง เพื่อพิจารณาตามคุณสมบัติของมาตรการฯ ดังนั้น ผู้พิทักษ์สิทธิ์จะไม่สามารถให้คำตอบได้ว่าผู้ยื่นขอทบทวนสิทธิ์แต่ละรายจะผ่านเกณฑ์การพิจารณาหรือไม่.
เปิดใจ คนขับเรือบริการนักท่องเที่ยวอ่าวพังงา ลงทะเบียน www.เราไม่ทิ้งกัน.com แล้วขึ้นว่าเป็นเกษตรกร มีความหวังได้รับเงินเยียวยา 5000 บาทอีกครั้ง หลังทีมผู้พิทักษ์สิทธิ์เข้าตรวจสอบ 
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,โควิด-19,ทบทวนสิทธิ์เราไม่ทิ้งกัน,ผู้พิทักษ์สิทธิ์,ข่าวทั่วไป